**U G O V O R**

**o dodjeli finansijske pomoći**

**Zaključen između:**

**Federalnog ministarstva okoliša i turizma**,sa sjedištem u Sarajevu, ul.Hamdije Čemerlića broj 2/III kojeg zastupa ministrica Dr.Edita Đapo (u daljnjem tekstu: Federalno ministarstvo)

i

\_\_\_\_\_\_\_\_\_\_\_\_\_\_ **sa sjedištem u \_\_\_\_\_\_\_\_\_\_\_\_\_\_** kojeg zastupa ovlaštena osoba \_\_\_\_\_\_\_\_\_\_\_\_\_\_ (u daljnjem tekstu: Korisnik finansijske pomoći).

Član 1.

Ugovorne strane su saglasne da se ovaj Ugovor zaključuje na osnovu odredaba Uredbe o interventnim mjerama za podršku ugroženim sektorima privrede Federacije Bosne i Hercegovine u okolnostima pandemije COVID-19 (,,Službene novine Federacije BiH”, broj: 74/20) kojom su finansijska sredstva osigurana u Budžetu Federacije Bosne i Hercegovine za 2020. godinu u iznosu od 30.000.000 KM i raspoređena na razdjel 61 Federalnog ministarstva, kao i na osnovu Odluke Vlade Federacije BiH o dodjeli finansijske pomoći subjektima u turističko – ugostiteljskom sektoru u iznosu od 30.000.000 KM na ime finansijske pomoći u okolnostima pandemije COVID-19, V. broj:\_\_\_\_\_ od 15.12.2020. godine.

Član 2.

Potpisivanjem ovog ugovora Federalno ministarstvo se obavezuje da će dodijeliti sredstva Korisniku finansijske pomoći, a Korisnik finasijske pomoći se obavezuje da će zakonito i namjenski utrošiti dodijeljena finansijska sredstva od strane Federalnog ministarstva.

Korisnik finansijske pomoći iz stava (1) ovog člana ostvaruje finansijsku pomoć za troškove poslovanja za period od 01.07. do 31.12.2020. godine te finansijsku pomoć na osnovu broja zaposlenih na dan 30.09.2020. godine, za **\_\_\_\_\_\_\_** zaposlenika u svrhu isplate minimalnih bruto plaća i to za period od 01.07.2020. godine do 31.12.2020. godine.

Član 3.

Visina odobrene finasijske pomoći na koja se Federalno ministarstvo obavezuje da će uplatiti Korisniku finansijske pomoći iznosi \_\_\_\_\_\_\_\_ **KM.**

(slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Banka: \_\_\_\_\_\_\_\_\_\_\_\_\_\_\_\_\_

Transakcijski račun broj: **\_\_\_\_\_\_\_\_\_\_\_\_\_\_\_\_\_\_\_\_\_**

Identifikacioni broj: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

a isplaćuje se najkasnije do 31.01.2021. godine.

Član 4.

Korisnik finasijske pomoći se obavezuje da će: odobrenu finasijsku pomoć koristiti zakonito i namjenski u skladu s općim uslovima za prihvatljivost korisnika i specifičnim uslovima za dodjelu finansijske pomoći koji su predviđeni Uredbom; pridržavati se svih elemenata Ugovora o dodjeli finansijske pomoći prilikom implementacije dodijeljene finansijske pomoći; obavijestiti Federalno ministarstvo o problemima ili nepovoljnim uslovima prilikom realizacije dodijeljene finansijske pomoći, a koji mogu da utiču na kašnjenje ili potpunu obustavu realizacije finansijske pomoći.

Korisnik finansijske pomoći je obavezan Federalnom ministarstvu podnijeti izvještaj o utrošku dodijeljenih sredstava finansijske pomoći u skladu s odredbama ovog Ugovora najkasnije do 28.02.2021. godine. Izvještaj o utrošku dodijeljenih sredstava finansijske pomoći sastoji se od narativnog dijela i prateće finansijske dokumentacije o pravdanju izdataka na ime troškova poslovanja kao i o isplati minimalnih bruto plaća za period od 1.07.2020. godine do 31.12.2020. godine sa analizom učinka dodijeljene finansijske pomoći.

Pod troškovima poslovanja se prema članu 2. stav (1) tačka b) Uredbe smatraju porezno priznati rashodi uređeni propisom o porezu na dobit u Federaciji BiH, koji obuhvaćaju sve dokumentirane rashode umanjene za iznos poreza na dodanu vrijednost koji se može odbiti a koje porezni obveznik snosi u svrhu ostvarivanja dobiti ako su pravilno iskazani u finansijskim izvještajima.

Ukoliko Korisnik finansijske pomoći ne dostavi izvještaj s kompletnom dokumentacijom u ugovorenom roku, ukoliko dodijeljena finansijska pomoć se u cjelosti ili djelimično nenamjenski utroši, te ukoliko dođe do raskida ovog Ugovora, korisnik finansijske pomoći se obavezuje da neutrošena sredstva i/ili nezakonito odnosno nenamjenski utrošena sredstva vrati u Budžet Federacije BiH u roku od 15 dana od dana prijema zahtjeva za povrat sredstava od strane Federalnog ministarstva.

Član 5.

Federalno ministarstvo se obavezuje da će: izvršiti uplatu odobrene finansijske pomoći Korisniku finansijske pomoći; vršiti kontrolu utroška odobrene finansijske pomoći i vršiti nadzor nad zakonitim i namjenskim korištenjem dodijeljene finansijske pomoći, utvrditi nenamjenski utrošak sredstava te nadzirati i provoditi postupak povrata sredstava u slučaju nezakonitog i nenamjenskog korištenja.

Član 6.

Federalno ministarstvo ne snosi odgovornost, neposrednu ili posrednu, za štete proizašle iz bilo koje aktivnosti Korisnika finansijske pomoći u provođenju ugovorene dodjele finansijske pomoći.

Član 7.

Korisnik finansijske pomoći je obavezan prilikom potpisivanja ovog Ugovora dostaviti Federalnom ministarstvu \_\_\_\_\_\_\_\_\_\_ vlastite mjenice „bez protesta“ i Mjeničnu izjavu ovjerenu i potpisanu od strane ovlaštenog lica u svrhu osiguranja povrata neutrošenih ili nezakonito odnosno nenamjenski utrošenih sredstava ili povrata cjelokupnog iznosa dodijeljene finansijske pomoći u slučaju propuštanja korisnika finansijske pomoći da ispuni obavezu dostavljanja izvještaja o utrošku dodijeljenih sredstava finansijske pomoći.

Na osnovu ove ugovorne odredbe, korisnik finansijske pomoći ovlašćuje Federalno ministarstvo da primljenu mjenicu može koristiti za naplatu u slučaju suspendiranja ovog Ugovora, neizvođenja ili provođenja na pravi način, odnosno ukoliko su prekršene obaveze prema ovom Ugovoru ili se dodijeljena sredstva finansijske pomoći budu koristila nenamjenski. U tom slučaju ovlašćuje se Federalno ministarstvo da može u primljenu mjenicu upisati iznos svih dospjelih potraživanja na dan popunjavanja mjenice, zatim datum dospijeća, domicilirati je po svojoj volji, upisati sve druge nedostajuće podatke, te je podnijeti na isplatu, odnosno da mjenicom može provesti sve druge propisane radnje radi naplate mjeničnog potraživanja.

Član 8.

Ovaj Ugovor stupa na snagu danom potpisa ugovornih strana i isti će biti na snazi do potpune dodjele finansijske pomoći, odnosno do izvršenja obaveza ugovornih strana.

Ugovorne strane su saglasne da će se danom početka primjene ovog Ugovora smatrati dan kada odobrena finansijska pomoć bude uplaćena na račun Korisniku finansijske pomoći.

Član 9.

Ugovorne strane mogu raskinuti ovaj Ugovor u slučaju događaja prouzrokovanih višom silom, koji mogu odgoditi ili u potpunosti spriječiti realizaciju dodjele finansijske pomoći.

Federalno ministarstvo može raskinuti ovaj Ugovor ukoliko utvrdi da korisnik finansijske pomoći ne koristi data sredstva na način i pod uslovima utvrđenim ovim Ugovorom.

U slučaju raskida Ugovora korisnik finansijske pomoći je saglasan da odobrenu finansijsku pomoć vrati odmah Federalnom ministarstvu u onom iznosu koji nije utrošen, a u skladu sa ukupnom dodijeljenom finansijskom pomoći.

Član 10.

Ugovorne strane su saglasne da će sve sporove koji nastanu iz ovog Ugovora rješavati mirnim putem, a ukoliko ih ne uspiju riješiti mirnim putem, nadležni je Sud u Sarajevu.

Član 11.

Ugovorne strane se slažu da je važno preduzeti sve neophodne mjere predostrožnosti kako bi se izbjegle koruptivne prakse.

Član 12.

Ugovorne strane su posvećene borbi protiv terorizma, a posebno protiv finansiranja terorizma. U skladu s tim, nastojat će se osigurati da se ništa od sredstava Ugovora ne koristi direktno ili indirektno za pružanje podrške pojedincima ili subjektima koji su povezani s terorizmom.

Član 13.

Ovaj Ugovor sačinjen je u četiri (4) primjerka, od kojih po dva zadržava svaka ugovorna strana.

**Naziv korisnika Federalno ministarstvo okoliša i turizma**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**   **Ime i prezime**  **Dr. Edita Đapo, ministrica**

Broj:**\_\_\_\_\_\_\_\_\_\_\_\_\_\_\_\_** Broj: \_\_\_\_\_\_\_\_\_\_\_\_\_\_\_\_\_\_\_

Sarajevo, \_\_\_\_\_\_\_\_\_, 2020. godine Sarajevo, \_\_\_\_\_\_\_\_\_, 2020. godine